Bucureștenii, victime colaterale în războiul dintre PNL şi PSD. Cum sunt afectați și de ce.
Guvernul şi primăria capitalei vor să scoată Elcen din insolvenţă cu 400 de milioane de lei. Banii au fost alocaţi din Fondul de rezervă bugetară. Creanţele Elcen sunt însă de 2,2 miliarde de lei către ANAF, Romgaz şi alţi creditori. 1000 de km de conductă pentru agent termic necesită reparaţii capitale. Primăria are bani doar pentru 350 km de conductă de reţea pentru agentul termic. Pentru 2021 un alt 1 miliard de lei va fi plătit pentru subvenţiile la energia termică.
Ultimele declaraţii ale lui Nicuşor Dan şi Florin Cîţu confirmă teoria că bucureştenii au fost victime colaterale în războiul dintre PNL şi PSD. Ai îngheţat în casă şi nu ai avut apă caldă pentru că Gabriela Firea şi Florin Cîţu nu au fost pe aceeaşi lungime de undă pentru a scoate Elcen din insolvenţă.Florin Cîţu, ministrul Finanţelor: "După schimbarea pe care au dorit-o bucureştenii la primăria municipiului Bucureşti am găsit bunăvoinţă şi deschidere la domnul primar general şi împreună am găsit soluţia procedural şi financiară de a ieşi din starea de insolvenţă. Unul dintre mecanisme este vorba despre SWAP-ul pentru datoriile restante ale autorităţii administrativ-teritoriale în vigoare şi la rectificarea precedentă luată în calcul.“Nicuşor Dan, primar municipiul Bucureşti: "Până la sfârşitul lunii decembrie vom compensa acea datorie de 400 de milioane de lei pe care primăria capitalei o are către RADET şi Termoenergetica şi pe care RADET şi Termoenergetica o au către Elcen, compensând această datorie Elcen-ul îşi plăteşte către ANAF datoria principală şi beneficiază de acea scutire de penalităţi şi iese din insolvenţă.“Chiar dacă Florin Cîţu şi Nicuşor Dan spun că Elcen va ieşi din insolvenţă, experţii energetici din piaţă spun că cele 400 de milioane care merg acum către Termoelectrica nu sunt îndeajuns. Şi asta pentru că creanţa reală a Elcen este mult mai mare. Ţi-o spune chiar ministrul Finanţelor.Florin Cîţu, ministrul Finanţelor: "În acest moment totalul creanţelor admise la masa credală era de 2,2 miliarde lei, dintre care creanţe către ministerul de Finanţe şi ANAF în cuantum de 1 miliard de lei. Ceilalţi creditori semnificativi sunt instituţii cu capital de stat şi instituţii de credite.“Să-ţi arăt un calcul simplu cu ce datorii rămâne Elcen dacă este pusă în aplicare schema propusă de Nicuşor Dan şi Florin Cîţu. Chiar dacă primăria Bucureşti îşi stinge datoria curentă de 400 de milioane de lei la Termoelectrica, doar 65% din ban ajung la Elcen. Cele 260 de milioane de lei pot fi transferaţi către ANAF, astfel în cât să-i fie şterse penalităţile Elcen de 1 miliar de lei. În final rămân creanţe de 1,2 miliarde de lei. Acum răspunde-ţi singur dacă iese sau nu Elcen din insolvenţă.